18/03/2014 | Administración LocalMunicipal
Ferrol
Urbanismo
Notificación Entaban Biocombustibles de Galicia, SA, liquidacións licenzas obras e actividade no Porto Exterior de Ferrol

De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “O concelleiro delegado de Urbanismo, Infraestruturas e Contratación deste Concello, por delegación da Alcaldía do 30/04/2013 (BOP 16/05/2013), con data de hoxe, aprobou, elevándoa a resolución, unha proposta do xurista de Urbanismo, que literalmente transcrita di así: “O concelleiro coordinador delegado da Área de Urbanismo, Medio Ambiente, Mobilidade e Accesibilidade con data do 14/07/2009 aprobou as seguintes resolucións: “Segunda.- Estimar parcialmente o recurso presentado contra as liquidacións aprobadas nas resolucións primeira e segunda do decreto de data 12/12/2008, tendo en conta os informes transcritos de xeito que a base impoñible ascende a 26.106.884,30.- euros dos que hai que deducir os xa liquidados por resolucións de datas 14/11/2006 e 31/01/2007, polo que procede a anulación das mesmas e a aprobación dunhas novas. Terceira.- Aprobar as seguintes liquidacións: Imposto sobre construcións, instalacións e obras: 862.789,85.- euros. Taxa polo outorgamento da licenza de obras: 90.819,98.- euros. Taxa apertura: 90.819,98.- euros.” Ditada a sentenza en data 24.11.10 polo Xulgado do contencioso administrativo único de Ferrol, procedemento ordinario 324/2009, pola que se estima parcialmente o recurso contencioso-administrativo interposto contra o Decreto do Concello de Ferrol de data 14.07.2009, polo que se estima parcialmente o recurso de reposición interposto contra as liquidacións do imposto sobre construcións, instalacións e obras, e das taxas polo outorgamento de licenzas urbanísticas, en relación a unha planta de biodiesel, resolución que anula parcialmente no sentido de determinar que a base impoñible para a liquidación da taxa polo outorgamento da licenza de obras ascende a 4.538.034,93 euros, sendo a cota tributaria da mesma a cantidade de 4.544,59 euros confirmando o resto de liquidacións recollidas na resolución recorrida. O Tribunal Superior de Xustiza de Galicia – Sala do Contencioso-Administrativo Sección 4ª con data 23/06/2011 ditou sentenza nº 00530/2011 no recurso de apelación núm.15009/2011 no que se establece que estiman o recurso de apelación interposto pola entidade Entaban Biocombustibles de Galicia S. A. revogando a sentenza ditada no procedemento ordinario 324/2009 de data 24/11/2009 e estiman o recurso contencioso administrativo interposto anulando a resolución deste concello de data 14/07/2009 sobre liquidacións do imposto sobre construcións, instalacións e obras e taxas por outorgamento de licenza de obras e de apertura, procedendo o ditado de novas liquidacións excluíndo da base impoñible a partida de “bens de equipo”, de tal xeito que a base impoñible sería 2.117.589,93 euros. Considerando o artigo 103.2 da Lei 29/98 de 13 de xullo reguladora da Xurisdición Contencioso Administrativa (LXCA), as partes que interveñen nun procedemento veñen obrigadas ao cumprimento das sentenzas na forma e nos términos en que estas se diten e o artigo 104.1 LXCA en canto o deber da administración de levar a puro e debido efecto o contido da sentenza e a súa comunicación ao órgano xudicial. Por todo isto, propoño que se adopte as seguintes resolucións: 1º.- Anular as liquidacións de imposto sobre construcións, instalacións e obras e taxa urbanística e de apertura aprobadas na resolución terceira do decreto asinado polo concelleiro coordinador delegado da Área de Urbanismo, Medio Ambiente, Mobilidade e Accesibilidade de data 14/07/2009, en execución da sentenza do Tribunal Superior de Xustiza de Galicia do 23/06/2011.2º.- Aprobar novas liquidacións a nome de Entaban Biocombustibles de Galicia S. A. de imposto sobre construcións, taxa polo outorgamento de licenza de obras e taxa de apertura, excluíndo a partida de bens de equipo, polo seguintes importes: Imposto sobre construcións, instalacións e obras: 80.468,42 euros, taxa polo outorgamento de licenza: 8.470,36 euros e taxa apertura 8.470,36 euros. 3º.- Notificar ao interesado e ao Xulgado do Contencioso Administrativo Único de Ferrol, autos de Procedemento Ordinario 324/2009.” Prazos de pagamento: Os prazos para o seu ingreso en período voluntario son os seguintes (art.62.2 da Lei Xeral Tributaria aprobada por Lei 58/2003, de 17 de decembro): I. As liquidacións notificadas entre os días 1 ao 15 de cada mes, dende a data de recepción da notificación ata o día 20 do mes posterior ou, se este non fose hábil, ata o inmediato hábil seguinte. II. As liquidacións notificadas entre os días 16 e último de cada mes, dende a data de recepción da notificación ata o día 5 do segundo mes posterior ou, se este non fose hábil, ata o inmediato hábil seguinte. Advertencia de falta de pagamento: Transcorrido o prazo sinalado sen efectuarse o ingreso procederase ao seu cobro pola vía de constrinximento, incrementándose a débeda cos recargos do período executivo, xuros de mora e custas que en cada caso sexan esixibles, nos termos dos artigos 26 e 28 da Lei Xeral Tributaria. DETALLE DA LIQUIDACIÓN: Presuposto Execución Material. 27.007.097,36 Partida de Bens de Equipo. - 21.487.619,12 ORZAMENTO. 5.519.478,24 Desconto orzamento licenza 14/11/2006. - 2.329.319,61 Desconto orzamento licenza 31/01/2007. - 1.072.568,70 ORZAMENTO (base impoñible). 2.117.589,93 IMPOSTO (3,8% s/presuposto). 80.468,42 TAXA (0,4% s/presuposto). 8.470,36 TAXA APERTURA (0,4% s/presuposto). 8.470,36 Ferrol, 26 de decembro de 2013.” Ferrol, 5 de marzo de 2014. O concelleiro delegado de Urbanismo, Infraestruturas e Contratación, por delegación da alcaldía de 30/04/2013 (BOP 16/05/2013) Guillermo Evia Pérez